CELEX: C2006/010/31
Language: sl
Date: 2006-01-14 00:00:00
Title: Zadeva C-409/05: Tožba Komisije Evropskih skupnosti proti Helenski republiki, vložena dne  21. novembra 2005

14.1.2006   
            
            
               SL
            
            
               Uradni list Evropske unije
            
            
               C 10/16
            
         Tožba Komisije Evropskih skupnosti proti Helenski republiki, vložena dne 21. novembra 2005
   (Zadeva C-409/05)
   (2006/C 10/31)
   Jezik postopka: grščina
   Komisija Evropskih skupnosti, ki jo zastopata D. Triantafyllou, pravni svetovalec Komisije in G. Wilms, član pravne službe z naslovom za vročanje v Luxembourgu, je dne 21. novembra 2005 na Sodišču Evropskih skupnosti vložila tožbo proti Helenski republiki.
   Tožeča stranka Sodišču predlaga, naj:
   
               —
            
            
               ugotovi, da Helenska republika s tem, da je zavrnila izračun in izplačilo lastnih sredstev, nastalih zaradi uvoza vojaškega materiala, oproščenega plačila carin, in s tem, da je zavrnila plačilo zamudnih obresti, ki izhajajo iz neplačila lastnih sredstev Komisiji, ni izpolnila obveznosti iz členov 2, 9, 10 in 11 Uredbe št. 1552/89 (1) do dne 31. maja 2000, oziroma Uredbe št. 1150/2000 (2) od tega dne dalje;
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene trditve
   
               —
            
            
               Tožena stranka ni dokazala, da bi plačilo carin po nižjih stopnjah (ali po stopnji nič) bistveno škodilo obrambi države v smislu člena 296.
            
         
               —
            
            
               Vojaška skrivnost ni razlog za oprostitev od načeloma obstoječe obveznosti izračuna in plačila ustreznih carin.
            
         
               —
            
            
               Tožena stranka se ne more sklicevati na načelo zaupanja v pravo zaradi uvedbe postopka z zamudo.
            
         
               —
            
            
               Neizpolnitev finančnih ali ekonomskih obveznosti nasproti Skupnosti na nezakonit način obremenjuje druge države članice.
            
         
      (1)  UL L 155, 7.6.1989, str. 1.
   
      (2)  UL L 130, 31.5.2000, str. 1.